CONTRACT-CADRU de distribuţie a gazelor naturale nr. ........... anul .......... luna ............ ziua ..........
Părţile contractante:
Societatea ............................, cu sediul în ......................., adresa ........................., judeţul ..............., cod poştal ..................., e-mail ......................, telefon ..................., fax ................., cod fiscal .................., înregistrată la oficiul registrului comerţului cu nr. ......................, cod unic de înregistrare ................................, cod IBAN nr. ................, deschis la ...................., titular al Licenţei de distribuţie a gazelor naturale nr. ........... din data de .................., reprezentată prin: ................ (numele, prenumele şi funcţia) .................................,
denumită în cele ce urmează operator al sistemului de distribuţie a gazelor naturale sau OD,
şi
................. (Se va completa cu datele de identificare ale utilizatorului sistemului de distribuţie.) ......................................................................................................................., titular al Licenţei de furnizare a gazelor naturale nr. .................. din data de ...................... sau client final, persoană fizică sau juridică, în calitate de beneficiar al serviciilor de distribuţie a gazelor naturale, denumită în cele ce urmează utilizator al sistemului de distribuţie a gazelor naturale sau UD,
au convenit încheierea prezentului contract de distribuţie a gazelor naturale, denumit în continuare contract.

I. Terminologie şi legislaţie aplicabilă

Art. 1 - (1) Termenii utilizaţi în prezentul contract sunt definiţi în Legea energiei electrice şi a gazelor naturale nr. 123/2012, cu modificările şi completările ulterioare, în Regulamentul privind accesul şi utilizarea sistemelor de distribuţie a gazelor naturale, în Regulamentul privind furnizarea gazelor naturale la clienţii finali şi în Codul reţelei pentru Sistemul naţional de transport al gazelor naturale, aprobate prin ordine ale preşedintelui Autorităţii Naţionale de Reglementare în Domeniul Energiei, în vigoare.
(2) Prevederile prezentului contract sunt completate cu prevederile Legii nr. 287/2009 privind Codul civil, republicată, cu modificările şi completările ulterioare, ale Legii energiei electrice şi a gazelor naturale nr. 123/2012, cu modificările şi completările ulterioare, precum şi ale reglementărilor emise de Autoritatea Naţională de Reglementare în Domeniul Energiei.
(3) Abrevierile utilizate în cadrul prezentului contract au următoarele semnificaţii:
1. ANRE - Autoritatea Naţională de Reglementare în Domeniul Energiei;
2. CLC - codul locului de consum;
3. OD - operator al sistemului de distribuţie a gazelor naturale;
4. SD - sistem de distribuţie a gazelor naturale;
5. UD - utilizator al sistemului de distribuţie a gazelor naturale;
6. POSF - platforma online destinată schimbării de către clientul final a furnizorului de energie electrică şi/sau de gaze naturale;
7. Codul reţelei - Codul reţelei pentru Sistemul naţional de transport al gazelor naturale, aprobat prin ordine ale preşedintelui Autorităţii Naţionale de Reglementare în Domeniul Energiei în vigoare.

II. Obiectul contractului

Art. 2 - (1) Obiectul prezentului contract îl constituie prestarea serviciilor de distribuţie a gazelor naturale asigurate de UD pe perioada de valabilitate a prezentului contract.
(2) Locul/Locurile de consum al/ale UD, pentru care OD prestează serviciul de distribuţie conform prezentului contract, este/sunt prevăzut/prevăzute în anexa nr. 1 la contract. Datele detaliate pentru fiecare loc de consum în parte şi programul de distribuţie se comunică OD:
a) prin intermediul POSF, în cazul în care UD este furnizor;
b) prin completarea anexei nr. 1 la contract, în cazul în care UD este client final.
(3) Prin derogare de la prevederile art. 29 alin. (1), includerea, modificarea sau eliminarea unui loc de consum din prezentul contract se realizează de către OD printr-o notificare electronică de confirmare, care trebuie să conţină codul locului de consum (CLC), denumirea clientului final, adresa locului de consum şi categoria de consum în care este încadrat clientul în momentul preluării, data preluării, modificării sau eliminării locului de consum, fără a fi necesară încheierea de acte adiţionale la contract. Notificarea electronică de confirmare se transmite de OD către UD prin POSF odată cu transmiterea indexului echipamentului de măsură prin POSF, dar nu mai târziu de 5 zile lucrătoare de la data includerii/modificării/eliminării unui loc de consum în contractul de distribuţie.
(4) OD are obligaţia să actualizeze în baza de date proprie lista locurilor de consum conform informaţiilor confirmate prin notificarea prevăzută la alin. (3) primită prin POSF, astfel încât la data intrării în vigoare a contractului de furnizare a gazelor naturale informaţiile aferente acelui loc de consum să fie actualizate.
(5) UD are obligaţia de a verifica periodic datele aferente contractului de furnizare a gazelor naturale introduse în baza de date de către OD şi de a comunica acestuia, prin mesaje specifice POSF, eventualele neconcordanţe identificate. După primirea comunicării privind neconcordanţele semnalate, OD are obligaţia de a verifica datele corespunzătoare şi de a asigura conformitatea acestora în baza de date până la data transmiterii datelor necesare decontării consumului de gaze naturale.
(6) În cazul locurilor de consum alimentate prin intermediul SD conectat la conductele de alimentare din amonte, includerea acestora în prezentul contract se face sub condiţia transmiterii unei declaraţii pe propria răspundere a UD privind existenţa unui contract de achiziţie a gazelor naturale necesare acoperirii consumului respectivului loc de consum şi, respectiv, a unei confirmări a partenerului contractual al UD.
(7) În cazul în care UD asigură şi furnizare în regim de ultimă instanţă, acesta va completa două tabele centralizatoare ale locurilor de consum, unul pentru locurile de consum pentru care asigură furnizarea în regim concurenţial şi unul pentru locurile de consum pentru care asigură furnizarea în regim de ultimă instanţă.

III. Durata contractului

Art. 3 - (1) Prezentul contract se încheie pentru perioada ............................ .
(2) Prestarea efectivă a serviciului de distribuţie se realizează începând cu data de la care contractul de furnizare a gazelor naturale produce efecte pentru fiecare loc de consum în parte şi până la data încetării acestuia sau pentru perioada în care furnizorul de ultimă instanţă are obligaţia de a furniza gaze naturale clienţilor finali preluaţi care pot beneficia de furnizarea gazelor naturale în regim de ultimă instanţă.
(3) Prezentul contract poate fi prelungit prin act adiţional.

IV. Condiţiile pentru prestarea serviciului de distribuţie

Art. 4 - (1) Parametrii calitativi ai gazelor naturale distribuite conform prezentului contract se determină în conformitate cu reglementările în vigoare. Buletinele de analiză cromatografică vor preciza în mod expres puterea calorifică superioară, exprimată în kWh/mc, şi vor fi puse la dispoziţia părţilor, în conformitate cu reglementările în vigoare.
(2) OD va pune la dispoziţia UD, la cererea acestuia, puterea calorifică superioară şi modul de calcul/determinare al/a acesteia, efectuat în conformitate cu reglementările în vigoare, pentru gazele naturale distribuite.

Art. 5 - (1) OD asigură măsurarea gazelor naturale aferente locului/locurilor de consum care fac obiectul prezentului contract, în conformitate cu reglementările în vigoare.
(2) OD transmite UD, prin e-mail sau prin intermediul platformei proprii, pentru fiecare loc de consum care face obiectul prezentului contract, cantitatea de gaze naturale distribuită, în termen de maximum 5 zile lucrătoare de la data citirii echipamentelor de măsurare/mijloacelor de măsurare, în formatul prevăzut în anexa nr. 3 la prezentul contract, prelucrabil de tip Excel, XML sau CSV.
(3) OD asigură accesul UD, conform reglementărilor în vigoare, la informaţiile privind locurile de consum care fac obiectul prezentului contract, conţinute în baza de date realizată şi administrată de OD, inclusiv sub o formă care să asigure furnizorului posibilitatea exportării acestor liste cu toţi clienţii finali din portofoliu.

V. Modalităţi şi condiţii de facturare şi plată

Art. 6 - (1) UD va plăti OD contravaloarea serviciilor de distribuţie prestate, calculată prin înmulţirea cantităţilor distribuite, determinate conform alin. (2), cu tarifele de distribuţie aprobate de ANRE şi publicate în Monitorul Oficial al României, Partea I, prevăzute în anexa nr. 2 la prezentul contract.
(2) Cantitatea de gaze naturale distribuită, exprimată în unităţi de energie, se determină prin înmulţirea cantităţii de gaze naturale vehiculate de către OD la locurile de consum ale clienţilor finali, determinată prin citire/autocitire/estimare, cu puterea calorifică superioară, în conformitate cu reglementările ANRE. Aceste informaţii sunt transmise către UD ca date lunare în format prelucrabil de tip Excel, XML sau CSV, în termen de maximum 15 zile de la sfârşitul lunii.
(3) Începând cu data de 1 octombrie 2026, cantitatea estimată se determină astfel încât cantitatea lunară totală de gaze naturale pentru care OD facturează servicii de distribuţie unui UD să se încadreze în cantitatea lunară totală de gaze naturale alocată UD în conformitate cu prevederile Codului reţelei.
(4) În calculul cantităţii de gaze naturale distribuite, prevăzut la alin. (2), nu se ia în considerare cantitatea distribuită la locurile de consum după data de la care a fost solicitată întreruperea alimentării şi pentru care OD a primit de la furnizor solicitarea de întrerupere, cu respectarea dispoziţiilor legale în vigoare, dacă la acestea nu a fost întreruptă alimentarea.
(5) Calculul contravalorii serviciilor de distribuţie lunare se face de OD prin aplicarea tarifului de distribuţie corespunzător fiecărui loc de consum al UD care face obiectul prezentului contract, corespunzător încadrării acestuia.

Art. 7 - (1) Facturarea contravalorii serviciilor de distribuţie a gazelor naturale se realizează pentru fiecare lună calendaristică, în baza cantităţilor de gaze naturale determinate conform prevederilor art. 6 alin. (2).
(2) OD transmite UD, până la data de 15 a lunii următoare, factura reprezentând contravaloarea serviciilor de distribuţie a gazelor naturale pentru luna calendaristică anterioară.
(3) În condiţiile în care cantităţile de gaze naturale au fost estimate, regularizarea acestora se realizează în prima factură emisă după momentul citirii echipamentului de măsurare de către OD, cu respectarea reglementărilor în vigoare.
(4) Modalitatea de transmitere a facturii, modalitatea de plată, instrumentele de plată, precum şi desemnarea băncilor agreate pentru derularea operaţiunilor bancare sunt stabilite de comun acord de către părţi, cu respectarea legislaţiei în vigoare.
(5) Plata contravalorii serviciilor de distribuţie a gazelor naturale se efectuează în termen de 15 zile de la data emiterii facturii de către OD. În cazul în care scadenţa este zi nelucrătoare, termenul se socoteşte împlinit în următoarea zi lucrătoare.
(6) Plata facturii se efectuează în lei, în contul OD înscris pe factură. Obligaţia de plată este considerată îndeplinită la data intrării sumelor respective totale în contul OD.
(7) UD are dreptul să conteste integral sau parţial suma facturată de către OD, în scris, cu precizarea clară a sumelor contestate şi a motivelor contestării, în termen de 10 zile lucrătoare de la data primirii facturii. UD are obligaţia de a plăti suma rămasă necontestată până la data scadenţei.
(8) În situaţia prevăzută la alin. (7), OD are obligaţia să analizeze sumele contestate şi să transmită UD, în scris, un răspuns conţinând rezultatele analizei, în termen de 10 zile lucrătoare de la data primirii contestaţiei.

Art. 8 - În cazul modificării încadrării locurilor de consum ale clienţilor finali, OD va proceda la facturarea către UD a serviciilor de distribuţie prestate, începând cu data modificării încadrării, la tarifele de distribuţie aprobate de ANRE, corespunzătoare categoriilor în care clienţii finali au fost reîncadraţi.

VI. Drepturi şi obligaţii

Art. 9 - (1) OD are următoarele drepturi:
a) să factureze şi să încaseze contravaloarea serviciilor de distribuţie a gazelor naturale prestate şi contravaloarea aferentă activităţilor conexe desfăşurate de OD la solicitarea UD, precum şi a majorărilor de întârziere;
b) să factureze şi să încaseze contravaloarea facturilor aferente diferenţelor dintre alocări şi cantităţile de gaze naturale distribuite, în conformitate cu prevederile Metodologiei de regularizare a diferenţelor dintre alocări şi cantităţile de gaze naturale distribuite, aprobată prin ordin al preşedintelui ANRE, şi, după caz, a majorărilor de întârziere aferente;
c) să limiteze sau să întrerupă prestarea serviciilor de distribuţie a gazelor naturale în condiţiile prevăzute în Regulamentul privind accesul şi utilizarea sistemelor de distribuţie a gazelor naturale, aprobat prin ordin al preşedintelui ANRE;
d) să solicite furnizorului sau clientului final, după caz, plata tarifului pentru prestarea activităţii de întrerupere/limitare/reluare a alimentării cu gaze naturale.
(2) OD are următoarele obligaţii:
a) să presteze serviciile de distribuţie a gazelor naturale în condiţii de siguranţă şi calitate, în conformitate cu reglementările în vigoare;
b) să achite integral şi la termen contravaloarea facturilor emise de UD aferente diferenţelor dintre alocări şi cantităţile de gaze naturale distribuite în conformitate cu prevederile Metodologiei de regularizare a diferenţelor dintre alocări şi cantităţile de gaze naturale distribuite, aprobată prin ordin al preşedintelui ANRE, şi, după caz, a majorărilor de întârziere aferente;
c) să transmită furnizorului datele de măsurare în vederea decontării cantităţii de gaze naturale furnizate clienţilor finali;
d) să transmită, în termen de maximum 5 zile lucrătoare de la data încetării contractului, indexul echipamentului de măsurare pentru decontarea finală;
e) să utilizeze la calculul facturii emise pentru serviciul de distribuţie, în situaţia în care nu efectuează citirea, indexurile autocitite de către clienţii finali, transmise de către aceştia sau puse la dispoziţie de către UD;
f) să asigure îndeplinirea indicatorilor de performanţă ai serviciilor prestate, conform prevederilor Standardului de performanţă pentru serviciul de distribuţie a gazelor naturale, aprobat prin ordin al preşedintelui ANRE.

Art. 10 - (1) UD are următoarele drepturi:
a) să beneficieze de serviciile asigurate de OD în conformitate cu prezentul contract;
b) să primească datele de măsurare de la OD pentru decontarea cantităţii de gaze naturale furnizate clienţilor finali;
c) să factureze şi să încaseze contravaloarea diferenţelor dintre alocări şi cantităţile de gaze naturale distribuite în conformitate cu prevederile Metodologiei de regularizare a diferenţelor dintre alocări şi cantităţile de gaze naturale distribuite, aprobată prin ordin al preşedintelui ANRE, şi, după caz, a majorărilor de întârziere aferente;
d) să aibă acces, în condiţiile legii, la echipamentele de măsurare/mijloacele de măsurare utilizate la decontare şi aflate în incinta OD, în prezenţa personalului împuternicit al acestuia.
(2) UD are următoarele obligaţii:
a) să achite integral şi la termen contravaloarea serviciilor de distribuţie prestate şi, după caz, a majorărilor de întârziere aferente;
b) să achite integral şi la termen contravaloarea facturilor emise de OD aferente diferenţelor dintre alocări şi cantităţile de gaze naturale distribuite în conformitate cu prevederile Metodologiei de regularizare a diferenţelor dintre alocări şi cantităţile de gaze naturale distribuite, aprobată prin ordin al preşedintelui ANRE şi, după caz, a majorărilor de întârziere aferente;
c) să asigure cantităţile de gaze naturale exprimate în unităţi de energie ce urmează a fi distribuite;
d) să solicite OD întreruperea distribuţiei gazelor naturale în cazul în care întreruperea este legată de funcţionarea în condiţii de siguranţă a instalaţiilor;
e) să notifice OD orice schimbare a datelor sale de identificare avute în vedere la data semnării contractului.

Art. 11 - Drepturile şi obligaţiile părţilor se completează cu drepturile şi obligaţiile prevăzute în Regulamentul privind accesul şi utilizarea sistemelor de distribuție a gazelor naturale.


VII. Garanţii

Art. 12 - Dacă UD, într-un interval de timp de cel mult 12 luni consecutive, s-a aflat de două ori în situaţia de neplată a facturilor în termenul de 15 zile de la data scadenţei acestora, în vederea garantării obligaţiilor de plată, acesta are obligaţia fie să plătească în avans timp de 6 luni consecutive serviciile de distribuţie ce urmează să fie prestate, fie să constituie o garanţie financiară în favoarea OD, după caz, în conformitate cu prevederile Regulamentului privind accesul şi utilizarea sistemelor de distribuţie a gazelor naturale, aprobat prin ordin al preşedintelui ANRE.

VIII. Confidenţialitatea

Art. 13 - (1) Părţile nu vor transmite informaţiile confidenţiale obţinute din derularea prezentului contract unor persoane neautorizate să primească astfel de informaţii. Fac excepţie următoarele cazuri:
a) se obţine consimţământul scris al părţii ale cărei interese pot fi afectate prin diseminarea informaţiei;
b) informaţia este deja publică;
c) partea este obligată sau are permisiunea de a divulga informaţia în scopul respectării prevederilor legale în vigoare;
d) informaţia trebuie transmisă în cursul îndeplinirii normale a activităţilor care constituie obiectul contractului.
(2) Prevederile prezentului articol vor rămâne în vigoare o perioadă de cinci ani de la încetarea raporturilor contractuale.

IX. Protecţia datelor cu caracter personal

Art. 14 - Părţile declară că prelucrează date cu caracter personal în temeiul prezentului contract, în calitate de operatori independenţi, în conformitate cu Regulamentul (UE) 2016/679 (GDPR) şi legislaţia naţională aplicabilă. Transmiterea datelor se face exclusiv în scopul executării contractului şi respectării obligaţiilor legale. Fiecare parte este responsabilă de securitatea datelor prelucrate şi se angajează să nu utilizeze datele în alte scopuri decât cele prevăzute de lege sau contract.

X. Forţa majoră/Cazul fortuit

Art. 15 - (1) Forţa majoră este acel eveniment extern, imprevizibil, absolut invincibil şi inevitabil, care exonerează părţile de răspundere, în condiţiile art. 1.351 din Codul civil.
(2) În cazul în care forţa majoră nu încetează în termen de 30 de zile, părţile au dreptul să solicite încetarea de plin drept a contractului, fără ca vreuna dintre ele să aibă dreptul de a pretinde recuperarea prejudiciului.
(3) Partea care invocă forţa majoră are obligaţia să o aducă la cunoştinţa celeilalte părţi, în scris, prin notificare în maximum 5 zile de la apariţie, iar dovada forţei majore se va comunica în maximum 30 de zile de la apariţie.

Art. 16 - Cazul fortuit este un eveniment care nu poate fi prevăzut şi nici împiedicat de către partea care ar fi fost chemată să răspundă dacă evenimentul nu s-ar fi produs.

Art. 17 - Părţile sunt exonerate de răspundere atunci când executarea unei obligaţii a devenit imposibilă din cauza unor circumstanţe care nu îi sunt imputabile părţii care trebuia să o îndeplinească.

XI. Răspunderea contractuală

Art. 18 - (1) Neachitarea facturilor reprezentând contravaloarea serviciilor de distribuţie în termenul prevăzut la art. 7 alin. (5) şi nici a facturilor aferente diferenţei rezultate din aplicarea prevederilor Metodologiei de regularizare a diferenţelor dintre alocări şi cantităţile de gaze naturale distribuite aprobate de ANRE dă dreptul OD la:
a) perceperea unei cote a majorărilor de întârziere, calculată asupra valorii neachitate, egală cu nivelul dobânzii datorate pentru neplata la termen a obligaţiilor bugetare, pentru fiecare zi de întârziere, începând cu a 16-a zi de la data emiterii facturii până la achitarea integrală a acesteia, inclusiv ziua plăţii, sau până la executarea garanţiilor constituite conform prezentului contract, în cazul neîndeplinirii obligaţiei de plată în termen de 15 zile de la data scadenţei, după caz;
b) limitarea prestării serviciilor de distribuţie a gazelor naturale, atunci când UD este client final şi este posibil din punct de vedere tehnic, sau întreruperea prestării serviciilor de distribuţie începând cu a 30-a zi calendaristică de la data emiterii facturii, cu un preaviz de minimum 3 zile;
c) întreruperea prestării serviciilor de distribuţie a gazelor naturale atunci când UD este client final, în cazul în care s-a procedat la limitarea prestării serviciilor de distribuţie conform prevederilor lit. b) începând cu a 35-a zi de la data emiterii facturii, cu preaviz de minimum 3 zile;
d) rezilierea prezentului contract printr-o notificare trimisă de OD, în cazul neachitării debitelor restante, începând cu a 45-a zi de la data emiterii facturii.
(2) UD este îndreptăţit să solicite şi să primească:
a) o cotă a majorărilor de întârziere, calculată asupra valorii neachitate a facturilor rezultate din aplicarea prevederilor Metodologiei de regularizare a diferenţelor dintre alocări şi cantităţile de gaze naturale distribuite aprobată de ANRE, egală cu nivelul dobânzii datorate pentru neplata la termen a obligaţiilor bugetare, pentru fiecare zi de întârziere, începând cu a 16-a zi calendaristică de la data emiterii facturii până la achitarea integrală a acestora, inclusiv ziua plăţii;
b) o sumă egală cu 0,5% din contravaloarea gazelor naturale predate la ieşirea din sistemul de distribuţie şi care se află, potrivit buletinelor de analiză eliberate de un laborator autorizat, conform prevederilor legale în vigoare, în condiţii de calitate sub cele prevăzute de legislaţia în vigoare, determinată prin înmulţirea cantităţii de gaze naturale exprimată în MWh, din perioada de neasigurare a calităţii, cu preţul mediu ponderat al gazelor naturale determinat în conformitate cu prevederile Codului reţelei, din perioada respectivă.
(3) Pentru obligaţiile contractuale neîndeplinite, altele decât obligaţiile de plată ale părţilor prevăzute la alin. (1) şi (2), partea în culpă va plăti celeilalte părţi daune-interese, conform reglementărilor în vigoare.
(4) OD este îndreptăţit să solicite şi să primească o sumă egală cu 0,5% din contravaloarea gazelor naturale asigurate de UD la intrarea în sistemul de distribuţie şi care, potrivit buletinelor de analiză eliberate de un laborator autorizat, se află în condiţii de calitate sub cele prevăzute de legislaţia în vigoare, determinată prin înmulţirea cantităţii de gaze naturale, exprimată în MWh, din perioada de neasigurare a calităţii, cu preţul mediu ponderat al gazelor naturale determinat în conformitate cu prevederile Codului reţelei, din perioada respectivă.

Art. 19 - În condiţiile permiterii accesului la locul/locurile de consum al/ale UD sau al/ale clienţilor finali ai UD şi a constatării valabilităţii verificării/reviziei tehnice periodice a instalaţiei de utilizare, OD este obligat, în termen de maximum 24 de ore, să asigure reluarea prestării serviciului de distribuţie a gazelor naturale în condiţii de siguranţă, în situaţia în care UD îşi achită obligaţiile de plată scadente, inclusiv tariful aferent reluării alimentării cu gaze naturale, cu excepţia situaţiei prevăzute la art. 18 alin. (1) lit. d) şi a locurilor de consum deconectate din motive tehnice, în cazul în care nu este eliminată cauza deconectării.

Art. 20 - (1) OD solicită clientului final daune-interese până la acoperirea integrală a costurilor intervenite cu cantităţile de gaze naturale determinate/consumate, echipamentele deteriorate şi expertizele efectuate, după caz, precum şi a altor cheltuieli operaţionale realizate în vederea repunerii SD la starea iniţială, pentru următoarele situaţii:
a) în cazul furtului de gaze naturale, constatat de organele competente, precum şi în situaţia constatării, conform prevederilor legale în vigoare, a unor acţiuni menite să denatureze în orice fel indicaţiile echipamentelor de măsurare sau să sustragă gaze naturale prin ocolirea echipamentelor de măsurare;
b) în cazul consumului de gaze naturale din sistemul de distribuţie, în situaţia în care la un loc de consum la care a fost întreruptă alimentarea se înregistrează consum prin intervenţia neautorizată asupra sigiliului aplicat în vederea întreruperii alimentării şi/sau asupra robinetului.
(2) Costul gazelor naturale pentru cantităţile prevăzute la alin. (1) lit. a) nu va putea fi inferior unei valori egale cu echivalentul contravalorii cantităţii de gaze naturale, exprimată în MWh, calculată la debitul maxim instalat, pentru 24 de ore, pe o perioadă de 3 luni, sau de la data punerii în funcţiune a instalaţiei de utilizare a gazelor naturale pentru locurile de consum noi, dacă această perioadă este mai mică de 3 luni.
(3) Costul gazelor naturale pentru cantităţile prevăzute la alin. (1) lit. b) constă în echivalentul contravalorii cantităţii de gaze naturale consumate, exprimată în MWh.
(4) Preţul gazelor naturale luat în calcul pentru costul cantităţilor de gaze naturale în cazul situaţiilor de la alin. (2) şi (3) este preţul mediu ponderat al gazelor naturale determinat în conformitate cu prevederile Codului reţelei majorat cu 10%, la data constatării situaţiei prevăzute la alin. (1) lit. a) sau la data întreruperii iniţiale a alimentării în situaţia prevăzută la alin. (1) lit. b), la care se adaugă tariful de distribuţie corespunzător încadrării respectivului loc de consum.

XII. Comunicări

Art. 21 - (1) Părţile sunt obligate ca pe parcursul derulării prezentului contract să îşi notifice reciproc, în scris, la adresa/sediul, numerele de fax sau adresa de e-mail menţionate în preambulul prezentului contract orice modificare a circumstanţelor avute în vedere la data semnării acestuia, cu condiţia existenţei unei confirmări de primire.
(2) Termenul de notificare este de maximum 5 zile lucrătoare de la data producerii modificării de circumstanţe, dacă prin prezentul contract nu se prevede alt termen.
(3) În cazul în care notificarea se trimite prin poştă, aceasta va fi transmisă cu confirmare de primire şi se consideră primită de destinatar la data menţionată de oficiul poştal primitor pe această confirmare.
(4) Dacă notificarea se transmite prin fax sau e-mail, aceasta se consideră primită cel târziu în prima zi lucrătoare după cea în care a fost expediată, dacă primirea a avut loc după ora 15:00 a zilei de primire.
(5) Notificările verbale nu se iau în considerare de niciuna dintre părţi dacă nu sunt confirmate prin intermediul uneia dintre modalităţile prevăzute la alin. (3) şi (4).
(6) Pentru schimbul de mesaje electronice, precum şi pentru accesarea platformelor informatice puse la dispoziţie de OD, datele de contact sunt următoarele: ..............................................................................................

XIII. Modificarea circumstanţelor legale

Art. 22 - (1) În sensul prezentului contract, "modificare de circumstanţe legale" reprezintă cazul în care, pe parcursul derulării prezentului contract, intră în vigoare unul sau mai multe acte normative care, în raport cu obiectul de reglementare, justifică modificarea şi/sau completarea de drept a contractului, în vederea asigurării conformării acestuia la dispoziţiile normative intervenite.
(2) În cazul în care modificarea de circumstanţe priveşte modificarea tarifelor de distribuţie a gazelor naturale, contractul va fi modificat de drept de la data intrării în vigoare a actului normativ prin care acestea sunt modificate.

XIV. Încetarea contractului

Art. 23 - Prezentul contract încetează în oricare dintre următoarele situaţii:
a) la încetarea perioadei de valabilitate a contractului, prevăzută la art. 3;
b) în cazul încetării tuturor contractelor de furnizare încheiate de beneficiar, în calitate de furnizor, cu clienţii finali pentru locurile de consum care fac obiectul contractului;
c) prin reziliere de către OD, în cazul neîndeplinirii de către beneficiar a obligaţiilor de plată aferente contractului, cu transmiterea unei notificări de reziliere cu cel puţin 15 zile lucrătoare înainte de data efectivă de la care contractul se reziliază, fără a mai fi necesară îndeplinirea altei proceduri sau intervenţia instanţelor de judecată;
d) la retragerea, suspendarea sau expirarea licenţei uneia dintre părţi, data retragerii/suspendării/expirării licenţei fiind considerată data de la care prezentul contract încetează să îşi producă efectele;
e) în caz de forţă majoră;
f) în orice alte situaţii prevăzute de lege.

Art. 24 - Încetarea prezentului contract nu are niciun efect asupra obligaţiilor contractuale născute în mod valabil din executarea prezentului contract, indiferent de momentul scadenţei acestora.

Art. 25 - Prezentul contract se consideră reziliat de plin drept în situaţia declanşării procedurii falimentului uneia dintre părţi.

XV. Legislaţia aplicabilă şi soluţionarea litigiilor

Art. 26 - Prevederile prezentului contract se supun legislaţiei române în vigoare şi se interpretează în conformitate cu aceasta.

Art. 27 - (1) Pentru neîndeplinirea, în totalitate sau în parte, a obligaţiilor prevăzute în prezentul contract, părţile răspund conform legii şi prevederilor contractuale.
(2) Părţile convin ca toate neînţelegerile privind valabilitatea, interpretarea, executarea şi încetarea contractului să fie soluţionate pe cale amiabilă. În cazul în care nu se reuşeşte soluţionarea pe cale amiabilă, litigiile vor fi soluţionate de instanţele judecătoreşti competente.

XVI. Alte clauze

Art. 28 - Părţile se obligă una faţă de cealaltă să obţină şi să păstreze, pe toată durata contractului, toate aprobările necesare fiecăreia pentru exercitarea obligaţiilor cuprinse în prezentul contract, conformându-se în acelaşi timp tuturor cerinţelor legale.

Art. 29 - (1) Clauzele cuprinse în prezentul contract pot fi modificate şi/sau completate prin acte adiţionale, cu acordul părţilor, sub condiţia ca acestea să nu contravină prevederilor acestuia şi nici altor reglementări în vigoare.
(2) În situaţia modificării/completării contractului, a modificării tarifelor de distribuţie reglementate şi a nivelului dobânzii de întârziere datorate pentru neplata la termen a obligaţiilor către bugetul de stat, precum şi în cazul reîncadrării locurilor de consum ale clienţilor finali în raport cu categoriile de clienţi, OD notifică UD prin transmiterea acestor modificări/completări odată cu factura, cu respectarea termenelor de notificare impuse de prevederile legale.

Art. 30 - Anexele nr. 1-3 fac parte integrantă din prezentul contract.

Prezentul contract a fost întocmit astăzi, ..........., în două exemplare având aceeaşi valoare juridică, câte unul pentru fiecare parte.














ANEXA Nr. 1 
la contractul-cadru


TABEL CENTRALIZATOR 
al locurilor de consum şi programul de distribuţie a gazelor naturale

	Nr. curent
	Codul locului de consum (CLC)
	Denumirea clientului final
	Adresa locului de consum
	Categoria de consum
	Capacitatea rezervată*
	Presiunea minimă*
	Presiunea maximă*
	Presiunea minimă tehnologică*
	Programul de distribuţie în perioada*...............................

	
	
	
	
	
	
	
	
	
	Luna 1
	Luna 2
	Luna 3
	Luna 4
	Luna 5
	Luna 6
	Luna 7
	Luna 8
	Luna 9
	Luna 10
	Luna 11
	Luna 12

	
	
	
	
	
	MWh/h
	bar
	bar
	bar
	MWh
	MWh
	MWh
	MWh
	MWh
	MWh
	MWh
	MWh
	MWh
	MWh
	MWh
	MWh


__________
*Se completează prin intermediul POSF în cazul în care UD este furnizor.






ANEXA Nr. 2 
la contractul-cadru


TARIFELE 
pentru prestarea serviciului de distribuţie a gazelor naturale

	Categoria de clienţi
	Consumul minim anual
MWh
	Consumul maxim anual
MWh
	Tarifele de distribuţie
lei/MWh

	
	
	
	

	
	
	
	

	
	
	
	



























ANEXA Nr. 3 
la contractul-cadru


FORMAT-CADRU 
al datelor transmise de OD furnizorului, aferente consumului de gaze naturale al clienţilor finali

	Utilizatorul sistemului de distribuţie
	Denumirea clientului final
	Judeţul
	Localitatea
	Categoria de clienţi
	CLC
(codul locului de consum)
	Seria echipamentului de măsurare
	Indexul vechi
	Indexul nou
	m3
	PCS
(kWh/m3)
	MWh
(cu 6 zecimale)
	Dată început citire
	Dată sfârşit citire
	Perioada de transmitere a autocitirii viitoare
	Denumire tip modalitate de determinare
(citire/ autocitire/ estimare)

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	



